CELEX: 62006TJ0387
Language: hu
Date: 2008-10-10
Title: Az Elsőfokú Bíróság (hatodik tanács) 2008. október 10-i ítélete. # Inter-Ikea Systems BV kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Rakodólapot ábrázoló közösségi ábrás védjegy bejelentése - Feltétlen kizáró ok - 40/94/EK rendelet 7. cikke (1) bekezdésének b) pontja. # T-387/06-T-390/06. sz. egyesített ügyek

Az Elsőfokú Bíróság (hatodik tanács) 2008. október 10‑i ítélete – Inter‑Ikea kontra OHIM (Rakodólap ábrázolása)
      (T‑387/06–T‑390/06. sz. egyesített ügyek)
      „Közösségi védjegy – Rakodólapot ábrázoló közösségi ábrás védjegy bejelentése – Feltétlen kizáró ok – 40/94/EK rendelet 7. cikke (1) bekezdésének b) pontja”
      Közösségi védjegy – A közösségi védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések (40/94 tanácsi rendelet, 7. cikk, (1) bekezdés, b) pont) (vö. 31., 34–45. pont)
      Tárgy
      
         
               A Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2006. szeptember
                  26‑i, rakodólap grafikus ábrázolásából álló ábrás védjegy lajstromozása iránti négy kérelemre vonatkozó négy határozata (R 353/2006‑1,
                  R 354/2006‑1, R 355/2006‑1 és R 356/2006‑1) ellen benyújtott kereset.
               
            Az ügy adatai
      
               A közösségi védjegyek bejelentője:
            
            
               Inter‑Ikea Systems BV
            
         
               Az érintett közösségi védjegyek:
            
            
               Rakodólap ábrázolásából álló ábrás védjegyek a 6., 7., 16., 20., 35., 39. és 42. osztályba tartozó áruk és szolgáltatások
                  vonatkozásában – 4073763., 4073731., 4073748. és 4073722. sz. védjegybejelentés
               
            
         
               Az elbíráló határozatai:
            
            
               Az elbíráló a védjegybejelentéseket elutasította.
            
         
               A fellebbezési tanács határozatai:
            
            
               A fellebbezési tanács a fellebbezéseket elutasította.
            
         
      Rendelkező rész
      1)         Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM)
         első fellebbezési tanácsának 2006. szeptember 26‑i (R 353/2006‑1, R 354/2006‑1, R 355/2006‑1 és R 356/2006‑1 ügyek) határozatait
         annyiban, amennyiben azok elutasítják a védjegyekkel ellátható termékek és szolgáltatások nemzetközi osztályozására vonatkozó,
         felülvizsgált és módosított, 1957. június 15‑i Nizzai Megállapodás szerinti 6., 7., 16., 20., 35., 39. és 42. osztályba tartozó
         árukra és szolgáltatásokra vonatkozó lajstromozás iránti kérelmeket, a következők kivételével: a 6. osztályba tartozó „fém
         rakodólapok”, „csomagoláshoz és szállításhoz használt fém teherhordók és rakodólapok” és „szállító fém rakodólapok”, a 20. osztályba
         tartozó „nem fémből készült rakodólapok”, „csomagoláshoz és szállításhoz használt, nem fémből készült teherhordók és rakodólapok”
         és „nem fémből készült szállító rakodólapok”, valamint a 39. osztályba tartozó „rakodólapok bérbeadása” szolgáltatás.
      
      2)         Az Elsőfokú Bíróság a kereseteket ezt meghaladó részben elutasítja.
      3)         A felek maguk viselik saját költségeiket.